በቤኒሻንጉል ክልል በዘንድሮው ዓመት  ከ26 ሺ ሄክታር በላይ መሬት በመሰኖ ማልማት ተችሏል
በቤኒሻንጉል ጉሙዝ ክልል  በ2010 የበጀት ዓመት ከ26 ሺ ሄክታር በላይ መሬት በመሰኖ መልማቱን የክልሉ ግብርና ተፈጥሮ ሀብት ልማት ቢሮ ገልጿል፡፡ቢሮው በበጀት ዓመቱ  72 ሺህ ሄክታር  መሬት በመስኖ  ለማልማት አቅዶ የነበረ ሲሆን እስካሁን 26 ሺህ ሄክታር ማልማት መቻሉን የቢሮው ሃላፊ አቶ ባበከር ከሊፋ አስረድተዋል፡፡የክልሉ አርሶ አደሮችም አነስተኛ ግድቦችን እና የወንዝ ጠለፋን በመጠቀም ገበያ ተኮር የሆኑ ሰብሎችን በማልማት ተጠቃሚ መሆን እንደቻሉም አቶ ባበከር ጠቁመዋል፡፡ሃላፊው አያይዘውም በመስኖ አጠቃቀም ላይ  የአርሶ አደሩ ግንዛቤ ከጊዜ ወደ ጊዜ እያደገ መምጣቱን ጠቁመው የመስኖ ልማት ስራው ከመጀመሩ አስቀድሞ ለ90 ሺህ አርሶ አደሮች የግንዛቤ ማስጨበጫ ስልጠና ተሰጥቷል ብለዋል፡፡በአሶሳ ወረዳ የፀንፀሃሎ ቀበሌ ነዋሪና አርሶ አደር  ራህመተላህ ታቼሰር የመስኖ ልማት ስራ ከጀመሩ ወዲህ የምግብ ዋስትናቸውን ማረጋገጣቸውን ገልጸዋል፡፡